
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 231 

17 Φεβρουάριου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτσυργίας Εκκλησιαστικού Ιδρύματος 
υπό την επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑ- 
ΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΦΩΚΙΔΟΣ»... 1 
Σύσταση και λειτουργίας Εκκλησιαστικού Ιδρύματος 
υπό την επωνυμίαν: «ΣΤΕΓΗ ΦΡΟΝΤΙΔΑΣ ΗΑΙΚΙ- 
ΩΜΕΝΩΝ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩ- 
ΤΗΡΟΣ ΒΡΙΑΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ 


ΑΘΗΝΩΝ “ΑΓΙΟΣ ΣΥΜΕΩΝ”». 2 

ΑΠΟΦΑΣΕΙ Σ 

Αριθμ. 6205-2014/164 (1) 


Σύσταση και λειτουργίας Εκκλησιαστικού Ιδρύματος 
υπό την επωνυμίαν «ΓΕΝΙΚΟΝ ΦΙΑΟΠΤΩΧΟΝ ΤΑΜΕΙ¬ 
ΩΝ ΤΗΣ ΙΕΡΑΣ ΜΗΤΡΟΠΟΑΕΩΣ ΦΩΚΙΔΟΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 29 παραγρ. 2 και 59 παραγρ. 2 του Νόμου 
590/1977 «Περί Καταστατικού Χάρτου της Εκκλησίας της 
Ελλάδος» (Α' 146), άπως τροποποιήθηκαν με το άρθρο 
68 του Ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και 
τους νόμους του Κράτους. 

3. Την υπ’ αριθμ. 7/3.12.2014 απόφασιν και την υπ’ αριθμ. 
987/9.12.2014 Πρότασιν του Σεβασμιωτάτου Μητροπολί¬ 
του Φωκίδος Θεοκτίστου. 

4. Την από 21.12.2014 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

5. Την από 14.1.2015 απόψασιν της Διαρκούς Ιερός Συ¬ 
νόδου, αποφασίζει; 

Την σύστασιν και λειτουργίαν Εκκλησιαστικού Ιδρύμα¬ 
τος υπό την επωνυμίαν «ΓΕΝΙΚΟΝ ΦΙΛΟΠΤΩΧΩΝ ΤΑΜΕΙ¬ 
ΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΦΩΚΙΔΟΣ», το οποίον 
θα λειτουργεί σύμφωνα με τις διατάξεις του επομένου 
Κανονισμού: 


Κανονισμός Λειτουργίας Εκκλησιαστικού Ιδρύματος 
υπό την επωνυμίαν: «Γενικόν Φιλόπτωχον Ταμείον 
(Γ.Φ.Τ.) της Ιερός Μητροπόλεως Φωκίδος» 

ΚΕΦΑΛΑΙΩΝ Α' 

ΓΕΝΙΚΟΝ ΦΙΛΟΠΤΩΧΩΝ ΤΑΜΕΙΩΝ 
Άρθρον1 

Συνιστάται εις την Ιερόν Μητρόπολιν Φωκίδος φιλαν¬ 
θρωπικόν Εκκλησιαστικόν Ίδρυμα, υπό την επωνυμίαν: 
«Γενικόν Φιλόπτωχον Ταμείον της Ιερός Μητροπόλεως 
Φωκίδος», το οποίον θα λειτουργή ως εξηρτημένη Υπη¬ 
ρεσία της Ιερός Μητροπόλεως Φωκίδος, αυτοτελούς 
διαχειρίσεως και μη κερδοσκοπικού χαρακτήρος, υπό 
την εποπτείαν και τον έλεγχον αυτής. 

Άρθρον 2 

Σκοπός του Ιδρύματος είναι η αντίληψις, προστασία 
και ανακούφισις των ενδεών και αναξιοπαθούντων συ¬ 
νανθρώπων, ιδία κατοίκων της Ιερός Μητροπόλεως, δια 
της παροχής παντοειδούς υλικής ή οικονομικής βοηθεί- 
ας. Ειδικώτερον: 

α) Η οικονομική συνδρομή και η περίθαλψις ενδεών 
και απόρων οικογενειών και ατόμων, είτε η παροχή 
αγαθών πρός αυτούς. 

β) Η κάλυψη της ιατροφαρμακευτικής περιθάλψεως 
ασθενών, παρεχομένης τόσον εις το εσωτερικόν, όσον 
και εις εξωτερικόν, και εις δημόσια Νοσοκομεία ή Κλι¬ 
νικός. 

γ) Η έκτακτος καταβολή τελών ηλεκτρισμού, υδρεύ- 
σεως ή ενοικίου, εις απόρους οικογενείας. 

δ) Η οικονομική ενίσχυσις απόρων, αλλά και αριστού¬ 
χων μαθητών και σπουδαστών και παιδιών πολυτέκνων. 

ε) Η ενίσχυσις φιλανθρωπικών και ευαγών Ιδρυμάτων, 
τα οποία, ήδη, υφίστανται ή πρόκειται να συσταθούν εις 
το μέλλον εις την Ιερόν Μητρόπολιν Φωκίδος. 

στ) Η ενίσχυσις συλλόγων και ατόμων, τα οποία πά¬ 
σχουν ή έχουν ανάγκην ανθρωπιστικής συνδρομής (εν- 
δεικτικώς: σύλλογοι ατόμων με κινητικά προβλήματα, 
σύλλογοι σχολείων, καρκινοπαθών, καρδιοαγγειοπαθών, 
νεφροπαθών, κωφών κ.τ.λ.). 

ζ) Η παροχή «γευμάτων ή συσσιτίου Αγάπης» εις ανα- 
ξιοπαθούντας. 

η) Η καταβολή εξόδων δια την αποφυλάκισιν ατόμων 
ευρισκομένων εν ταις φυλακαίς, ως και η οικονομική 
ενίσχυσις αποφυλακιζομένων δι’ ένδυσιν και δια μετά- 
βασιν αυτών εις τον τόπον κατοικίας των. 

θ) Η παντοειδής συνδρομή πληγέντων εξ εκτάκτων φυ¬ 
σικών φαινομένων (πλημμυροπαθείς, σεισμόπληκτοι, κ.α.). 

Άρθρον 3 

Έδρα του Ιδρύματος είναι η Άμφισσα και συγκεκρι- 
μένως τα Γραψεία της Ιερός Μητροπόλεως Φωκίδας. 
Παραρτήματα του Ιδρύματος τούτου δύνανται να ιδρύ- 
ωνται και να λειτουργούν εις εκάστην Ενορίαν της Ιερός 
Μητροπόλεως Φωκίδος, εδρεύοντα και στεγαζόμενα εις 
τους οικείους Ενοριακούς Ιερούς Ναούς. 

Άρθρον 4 

1. Το Γενικόν Φιλόπτωχον Ταμείον (εψ’ εξής Γ.Φ.Τ.) δι- 
οικείται υπό πενταμελούς Διοικητικού Συμβουλίου (Δ.Σ.), 
αποτελουμένου; 

α) Εκ του Σεβασμιωτάτου Μητροπολίτου Φωκίδος, 
ως Προέδρου και 

β) τεσσάρων (4) προσώπων Κληρικών και λαϊκών, ορι- 
ζομένων υπό του Σεβασμιωτάτου Μητροπολίτου, μετά 
των αναπληρωτών αυτών. 

2. Το Συμβούλιον του Ιδρύματος διορίζεται επί τριετεί 
θητεία. Παραιτούμενα ή εκλείποντα δί οιονδήποτε λό¬ 
γον μέλη του Δ.Σ., ως και μέλη τα οποία απουσιάζουν 
αδικαιολογήτως επί τρεις (3) συνεχείς συνεδριάσεις του 
Δ.Σ. ή παραβαίνουν το καθήκον εχεμυθείας και της αρ¬ 
χής προστασίας προσωπικών δεδομένων των ευρισκο¬ 
μένων εις ένδειαν, νόσον ή πενίαν κ.α., αντικαθίστανται 
υπό του Σεβασμιωτάτου Μητροπολίτου. 

3. Εισηγήσει του Προέδρου και εγκρίσει του Δ.Σ., δύνα- 
ται να αντικαθίσταται μέλος αυτού και προ της λήξεως 
της θητείας του, εφ’ όσον συντρέχουν λόγοι σοβαροί 
ως ανωτέρω. Ωσαύτως, τα μέλη του Δ.Σ. δύνανται να 
επαναδιορισθούν. 

Άρθρον 5 

1. Καθήκοντα Αντιπροέδρου του Διοικητικού Συμβου¬ 
λίου αναλαμβάνει Κληρικός εκ των Μελών του Δ.Σ. ο 
οριζόμενος υπό του Σεβ. Μητροπολίτου και καθήκοντα 
Γραμματέως - Άογιστού ο οριζόμενος υπό του Σεβα- 
σμιωτάτου Μητροπολίτου Υπάλληλος της Ιερός Μητρο¬ 
πόλεως ή εις εκ των μελών του Δ.Σ. 

2. Το Δ.Σ. συνεδριάζει προσκλήσει του Προέδρου ή 
αιτήσει τριών (3) τουλάχιστον μελών αυτού, αναγραφό- 
ντων εν τη αιτήσει των το θέμα συγκλήσεως. 

3. Άι αποφάσεις του Δ.Σ. λαμβάνονται κατά πλειο¬ 
νοψηφίαν και εν περιπτώσει ισοψηφίας υπερισχύει η 
ψήφος του Προέδρου. 

Άρθρον 6 

Το Δ.Σ. του Ιδρύματος αποφασίζει περί παντός θέ¬ 
ματος αφορώντος εις την οργάνωσιν και λειτουργίαν 
αυτού και των παραρτημάτων του. Ειδικώτερον: 

α) Ασκεί δια του Προέδρου αυτού την εποπτείαν επί 
της καθόλου λειτουργίας του Γ ενικού Φιλοπτώχου Τ α- 
μείου και των κατά Ενορίας παραρτημάτων αυτού. 

β) Αναθέτει τον έλεγχον των παραρτημάτων εις επί 
τούτω οριζόμενα πρόσωπα. 

γ) Μελετά και αποφασίζει περί των ληπτέων μέτρων 
δια την υλικήν ενίσχυσιν και ευόδωσιν των σκοπών του 
Ιδρύματος. 


δ) Καταρτίζει και ψηφίζει τον ετήσιον προϋπολογι¬ 
σμόν και απολογισμόν του Γ.Φ.Τ. και των παραρτημάτων 
αυτού, τους οποίους υποβάλλει προς έγκρισιν εις το 
Μητροπολιτικόν Συμβούλιον. 

Άρθρον 7 

1. Ο εκάστοτε Μητροπολίτης Φωκίδος, ως Πρόεδρος 
του Ιδρύματος, έχει την ανωτάτην κανονικήν και διοι¬ 
κητικήν εποπτείαν του Ιδρύματος. Είναι αρμόδιος να 
αποφασίζει περί πόσης υποθέσεως αφορώσης εις την 
οργάνωσιν και λειτουργίαν του Γενικού και των Ενο- 
ριακών Φιλοπτώχων Ταμείων, πλην των περιπτώσεων, 
περί των οποίων ορίζει άλλως ο νόμος ή ο παρών Κα¬ 
νονισμός. 

2. Ο Πρόεδρος ή ο αναπληρωτής αυτού εκπροσωπεί 
το Ίδρυμα και τα παραρτήματα αυτού ενώπιον πόσης 
δικαστικής, διοικητικής ή εκκλησιαστικής Αρχής, και 
συμβάλλεται εξ ονόματος αυτών. 

3. Ούτος ή, εντολή αυτού, ο Αντιπρόεδρος ή ο Γραμμα- 
τεύς του Δ.Σ., καθορίζει τας εργασίας του Δ.Σ. του Ιδρύ¬ 
ματος, καταρτίζει την Ημερησίαν Διάταξιν των θεμάτων 
και υπογράφει την εν γένει αλληλογραφίαν αυτού. 

4. Τον Πρόεδρον, απάντα ή κωλυόμενον, αναπληροί ο 
Αντιπρόεδρος του Ιδρύματος, εξουσιοδοτούμενος εγ- 
γράφως εκάστοτε επί τούτω. 

Άρθρον 8 

1. Ο Ταμίας εισπράττει τα πόσης φύσεως έσοδα του 
Ιδρύματος και ενεργεί ομοίως τας πληρωμάς, συμφώνως 
προς τας αποφάσεις του Δ.Σ. και κατόπιν εντολής του 
Σεβ. Προέδρου ή του αναπληρωτού αυτού. Καταθέτει 
εις τραπεζικόν λογαριασμόν, ανελλιπώς, τας ενεργου- 
μένας εισπράξεις, κρατών εις χείρας αυτού μέχρι του 
ποσού των 1.000,00 € δια την κάλυψιν των τρεχουσών 
αναγκών του Ιδρύματος. 

2. Ο Άογιστής εκδίδει, εντολή του Σεβασμιωτάτου 
Προέδρου, τα Γραμμάτια Εισπράξεως και τα Εντάλματα 
πληρωμών, καταχωρών ταύτα εις το οικείον Βιβλίον 
Τ αμείου. 

3. Τα έσοδα και έξοδα προσδιορίζονται εκ του κα- 
ταρτισθέντος ετησίου Προϋπολογισμού και Απολογι¬ 
σμού και υποβάλλονται προς έλεγχον εις το Διοικητικόν 
Συμβούλιον. 

Άρθρον 9 

1. Καθήκοντα Γραμματέως του Ιδρύματος ανατίθενται 
εις τον Γραμματέα - Λογιστήν, όστις τηρεί τα Πρακτικά 
των Συνεδριάσεων αυτού, διεξάγει την αλληλογραφίαν 
και φυλάσσει το Άρχείον και την σφραγίδα του Ιδρύ¬ 
ματος. 

2. Ο Γραμματεύς τηρεί το Άρχείον του Ιδρύματος, το 
οποίον αποτελείται από τα ως κάτωθι βιβλία: 

α) Βιβλίον Πράξεων Διοικητικού Συμβουλίου. 

β) Βιβλίον Πρωτοκόλλου Εισερχομένων και Εξερχο- 
μένων Εγγράφων. 

γ) Βιβλίον Τ αμείου και Γ ενικού Καθολικού. 

δ) Βιβλίον κινητής και ακινήτου περιουσίας. 

ε) Γ ραμμάτια Εισπράξεων και Εντάλματα πληρωμών. 

3. Η οφραγίς του Ιδρύματος είναι στρογγύλη φέρουσα 
εις το μέσον αυτής το μονόγραμμα X Ρ εις σύμπλεγμα 
και πέριξ αυτού κυκλικώς θα αναγράφεται ο τίτλος του 
Ιδρύματος ως εξής. Εις μεν τον εξωτερικόν κύκλον: «ΙΕΡΆ 
ΜΗΤΡΟΠΟΛΙΣ ΦΩΚΙΔΟΣ», εις δε τον εσωτερικόν κύκλον: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ», αι δε διαστάσεις 
αυτής θα είναι 4X4 εκατοστά. 

Άρθρον10 

1. Πάροι του Ιδρύματος είναι: 

α) Η ετησία αναγραφή εις τους προϋπολογισμούς των 
Ενοριακών Ιερών Ναών, των Ιερών Προσκυνημάτων και 
των Ιερών Μονών, εισφοράς, υπέρ του Γενικού Φιλο- 
πτώχου Ταμείου. 

β) Ποσοστάν δέκα επί τοις εκατά (10%) εκ των μηνι¬ 
αίων εισπράξεων των Ενοριακών Φιλοπτώχων Ταμείων, 
παραρτημάτων του Ιδρύματος. 

γ) Ποσοστάν 50% εκ των εισπράξεων του Ετησίου 
Εράνου της Αγάπης. 

δ) Προαιρετικοί προσφοραί, δωρεαί και τυχόν κληρο- 
δοσίαι Φυσικών και Νομικών Προσώπων του Δημοσίου, 
ως και των Υπουργείων, των Δήμων και της Περιφερείας. 

ε) Το προϊόν εκ περιφοράς Δίσκου εις τους Ιερούς 
Ναούς της Ιεράς Μητροπόλεως Φωκίδος, δυνάμει Εγκυ¬ 
κλίου αυτής. 

στ) Οι τυχόν τόκοι εκ καταθέσεων, ως και πάσα πρό¬ 
σοδος αποβλέπουσα εις τον σκοπόν του Ιδρύματος, μη 
κατονομαζομένη ρητώς εις τον παρόντα Κανονισμόν, 
αλλά συνάδουσα τω εκκλησιαστικώ ήθει. 

2. Οι πόροι του Ιδρύματος διατίθενται αποκλειστικώς 
προς εκπλήρωσιν του δια του παρόντος τασσομένου 
σκοπού του Ιδρύματος, ως και διά την μισθοδοσίαν τυ¬ 
χόν απαιτηθησομένου προσωπικού διά την εκπλήρωσιν 
των σκοπών αυτού, και δη ελλείψει εθελοντών. 

ΚΕΦΑΑΑΙΟΝ Β' 

ΕΝΟΡΙΑΚΑ ΦΙΛΟΠΤΩΧΑ ΤΑΜΕΙΑ 

Άρθρον 11 

Προς καλυτέραν εκπλήρωσιν των σκοπών του Ιδρύμα¬ 
τος, συνιστάται παρ’ εκάστη Ενορία της Ιεράς Μητροπό¬ 
λεως Φωκίδος παράρτημα του Γ.Φ.Τ. υπό την επωνυμίαν: 
«Ενοριακόν Φιλόπτωχον Ταμείον (Ε.Φ.Τ.)». 

Άρθρον12 

α) Τα Ε.Φ.Τ. υπάγονται εις το Γ ενικόν Φιλόπτωχον Τ α- 
μείον (Γ.Φ.Τ.).Έκαστον Ε.Φ.Τ. διοικείται υπό πενταμελούς 
Διοικούσης Επιτροπής (Δ.Ε.), διοριζομένης ανά τριετίαν 
και αποτελουμένης εξ ενός Εφημερίου, ως Προέδρου, 
ενός (1) μέλους του Εκκλησιαστικού Συμβουλίου του 
Ενοριακού Ιερού Ναού, ως συνδέσμου, και τριών (3) κυ¬ 
ριών κατοίκων της Ενορίας. 

β) Τον Εφημέριον - Πρόεδρον του Ε.Φ.Τ. και τα λοιπά 
μέλη της Δ.Ε., διορίζει ο Σεβασμιώτατος Μητροπολί¬ 
της (με την ιδιότητα του Προέδρου του Γ ενικού Φιλο- 
πτώχου Ταμείου), μετά των αναπληρωτών αυτών, τον 
δε Εκκλησιαστικόν Σύμβουλον μετά του αναπληρωτού 
αυτού προτείνει ο Πρόεδρος του Εκκλησιαστικού Συμ¬ 
βουλίου εκάστης Ενορίας και διορίζει ο Σεβασμιώτατος 
Μητροπολίτης. 

γ) Ο Πρόεδρος και τα μέλη του Ε.Φ.Τ. δύνανται να αντι- 
κατασταθούν και προ της λήξεως της θητείας των, εφ’ 
όσον συντρέχουν αποχρώντες προς τούτο λόγοι. Μέλη 
της Δ.Ε. του Ε.Φ.Τ., τα οποία μετοικούν η απουσιάζουν 
αδικαιολογήτως εκ των εργασιών αυτού επί δίμηνον, 
θεωρούνται αυτοδικαίως παραιτηθέντα. 


Άρθρον13 

1. Η Δ.Ε. του Ε.Φ.Τ. συνεδριάζει προσκλήσει του Εφη¬ 
μερίου - Προέδρου ή προτάσει δύο (2) τουλάχιστον εκ 
των μελών αυτής και ευρίσκεται εν απαρτία εφ’ όσον 
παρίστανται ο Πρόεδρος και δύο (2) μέλη αυτής. 

2. Η Δ.Ε. του Ε.Φ.Τ. κατά την πρώτην συνεδρίαν αυτής 
εκλέγει Ταμίαν και Γραμματέα. 

Άρθρον14 

1. Πόροι των Ενοριακών Φιλοπτώχων Ταμείων (Ε.Φ.Τ.) 
είναι οι κάτωθι: 

α) Αι εισπράξεις εξ ειδικού κυτίου, τοποθετουμένου εις 
έκαστον Ενοριακόν Ιερόν Ναόν, με σχετικήν επιγραφήν, 
ως και αι τοιαύται εκ περιφοράς εκτάκτων ή τακτικών 
δισκοφοριών κατά τας εορτάς και άλλας ευκαιρίας, τη 
εγκρίσει του Σεβ. Μητροπολίτου εις εκάστην περίπτωσιν 
β) Αι προαιρετικοί προοφοραί, δωρεαί και τυχόν κλη- 
ροδοσίαι των πιστών 

γ) Αι εισπράξεις εκ ποσοστού 50% εκ του Εράνου 
Αγάπης 

δ) Αι επιχορηγήσεις του Δημοσίου, Δήμων ή Οργα¬ 
νισμών ή Συλλόγων και πάσα ετέρα προσφορά απο¬ 
βλέπουσα εις τον σκοπόν των, μη κατονομαζομένη εις 
τον παρόντα Κανονισμόν, αλλά συνάδουσα τω εκκλη- 
σιαστικώ ήθει 
ε) Τόκοι εκ καταθέσεων 

2. Οι πόροι των Ε.Φ.Τ. διατίθενται προς ανακούφισιν 
των ενδεών και αναξιοπαθούντων Ενοριτών εκάστου 
τούτων και δη: 

α) Ως τακτικόν ή έκτακτον οικονομικόν βοήθημα εις 
χρήμα ή εις είδη ρουχισμού και ιματισμού 
β) Δί ιατρικήν, φαρμακευτικήν ή νοσοκομειακήν περί- 
θαλψιν και δί εισαγωγήν εις διάφορα Ιδρύματα 
γ) Δί ενίσχυσιν των φιλανθρωπικών σκοπών της Ιεράς 
Μητροπόλεως 

δ) Δί υποτροφίας και σπουδαστικά επιδόματα, και 
ε) Δια πάντα έτερον φιλανθρωπικόν σκοπόν, μη κα- 
τονομαζόμενον εν τω παρόντι. 

Αρθρον 15 

1. Αι πόσης φύσεως εισπράξεις εισάγονται εις το Τα¬ 
μείον του Ε.Φ.Τ. δια της εκδόσεως Γραμματίου Εισπρά- 
ξεως, υπογραφομένου πάντοτε υπό του προοφέροντος, 
του Προέδρου της Δ.Ε. και του Ταμίου του Ε.Φ.Τ. και 
θεωρουμένου υπό της Ιεράς Μητρόπολεως. 

2. Τούτο γίνεται και προκειμένου περί των εισπρά¬ 
ξεων εκ δίσκων, κυτίων κ.λπ., αίτινες καταμετρούνται 
επί παρουσία του Προέδρου και τουλάχιστον τριών (3) 
εκ των μελών της Δ.Ε., άπαντα δε καταχωρούνται εις 
το βιβλίον Ταμείου. Πέραν του Βιβλίου Ταμείου, δέον 
να υπάρχουν και τα κάτωθι απαραίτητα διαχειριστικά 
βιβλία: Βιβλίον Πράξεων Δ.Ε. και Πρωτόκολλον Αλλη¬ 
λογραφίας. Τόσον τα Γραμμάτια εισπράξεων, όσον και 
τα Εντάλματα Πληρωμών και τα διαχειριστικά βιβλία 
δέον όπως έχουν την θεώρησιν και Οφράγισιν της Ιεράς 
Μητροπόλεως. 

Άρθρον 16 

Μερίμνη εκάστου Ε.Φ.Τ. συντάσσεται κατάλογος των 
απόρων της Ενορίας, προστατευομένων των προσωπι¬ 
κών δεδομένων εκάστου. 

Άρθρον 17 

Αί πάσης φύσεως δαπάναι των Ε.Φ.Τ. ενεργούνται κα¬ 
τόπιν αποφάσεως της οικείας Διοικούσης Επιτροπής 
και δί εκδόσεως Εντάλματος πληρωμής. Εις χείρας του 
Ταμίου δεν επιτρέπεται να υπάρχη ποσόν πέραν των 
300,00 € δια τας τρέχουσας ανάγκας. 

Άρθρον 18 

Εκάστη Διοικούσα Επιτροπή των Ε.Φ.Τ. συντάσσει καθ’ 
έκαστον έτος τον ετήσιον προϋπολογισμόν και απολογι¬ 
σμόν αυτού. Υποβάλλει δε τούτους, εντός του πρώτου δε¬ 
καπενθημέρου του μηνός Ιανουάριου εκάστου έτους, εις 
το Δ.Σ. του Γενικού Φιλοπτώχου Ταμείου προς έγκρισιν. 

ΚΕΦΑΛΑΙΩΝ Γ 
ΤΕΛΙΚΑΙ ΔΙΑΤΑΞΕΙΣ 

Άρθρον 19 

1. Κατά μήνα Μάρτιον εκάστου ημερολογιακού έτους 
και εις τόπον εκάστοτε καθοριζόμενον συγκαλείται η 
Γενική Συνέλευσις του Ιδρύματος, εις την οποίαν με¬ 
τέχουν το Διοικητικόν Συμβούλιον του Γενικού Φιλο- 
πτώχου Ταμείου και οι Πρόεδροι μετά των μελών των 
Διοικουσών Επιτροπών των Ε.Φ.Τ. 

2. Απαρτία της Γ ενικής Συνελεύσεως λογίζεται όταν 
παρίσταται το ήμισυ πλέον ενός των μελών. Εις πε- 
ρίπτωσιν μη υπάρξεως απαρτίας η Γενική Συνέλευσις 
επαναλαμβάνεται μετά τρεις (3) ημέρας εις τσν αυτόν 
τόπσν, άνευ ετέρας προσκλήσεως, θεωρσυμένης απαρ¬ 
τίας σσωνδήποτε παρόντων μελών. 

3. Την Ημερησίαν Διάταξιν των θεμάτων της Γενικής 
Συνελεύσεως καταρτίζει ο Σεβασμιώτατσς Πρόεδρος. 
Εις αυτήν συμπεριλαμβάνεται έκθεσις των πεπραγμέ¬ 
νων του Δ.Σ. του Γ ενικού Φιλοπτώχου Ταμείου περί του 
συνόλου φιλανθρωπικού έργου του τε Γ ενικού και των 
Ενοριακών Φιλοπτώχων Ταμείων. 

Άρθρον 20 

1. ΤοΊδρυμα καταργείται δί Εγκρίσεως και Αποφάσεως 
της Δ.Ι.Σ., επί σχετικής πρστάσεως - απσφάσεως τσυ 
σικείσυ Μητροπσλίτου. Τυχόν απόφασις του Δ.Σ. δια κα- 
τάργησιν του Ιδρύματος δύναται να υποκαταστήση την 
πρότασιν - απόφασιν του Σεβασμιωτάτου Μητροπολίτου, 
εφ’ όσον λαμβάνεται προεδρεύοντος του Μητροπολίτου, 
και με θετικήν υπέρ της διαλύσεως ψήφον αυτού. Η από- 
φασις της Δ.Ι.Σ. δημοσιεύεται δια της Εφημερίδας της 
Κυβερνήσεως και δια του Δελτίου «ΕΚΚΛΗΣΙΑ». 

2. Εις περίπτωσιν καταργήσεως του Ιδρύματος άπασα 
η κινητή και ακίνητος περιουσία αυτού ανήκει αυτοδι¬ 
καίως εις την Ιερόν Μητρόπολιν Φωκίδας, διά να χρη- 
σιμοποιηθή διά παρεμφερείς φιλανθρωπικούς σκοπούς. 

Άρθρον 21 

Ο Κανονισμός λειτουργίας του Ιδρύματος τροποποιεί¬ 
ται δί αποφάσεως της Δ.Ι.Σ. επί της σχετικής πρστάσεως 
- αποφάσεως του οικείου Μητροπολίτου. Τυχόν απόφασις 
τσυ Δ.Σ. του Ιδρύματος δύναται να υποκαταστήσει την 
πρότασιν - απόφασιν του Σεβασμιωτάτου Μητροπολίτου, 
εφ’ όσον λαμβάνεται προεδρεύοντος του Μητροπολίτου, 
και με θετικήν υπέρ της τροποποιήσεως ψήφον αυτού. Η 
Απόφασις της Δ.Ι.Σ. δημοσιεύεται δια της Εφημερίδας της 
Κυβερνήσεως και δια του Δελτίου «ΕΚΚΛΗΣΙΑ». 


Άρθρον 22 

Παν θέμα ανακύπτον κατά την εφαρμογήν του παρό¬ 
ντος Κανονισμού και μη ρητώς προβλεπόμενον υπ’ αυτού, 
ρυθμίζεται δί αποφάσεως του Σεβασμιωτάτου Προέδρου. 

Άρθρον 23 

Η ισχύς του παρόντος άρχεται από της δημοσιεύσεως 
αυτού εις την Εφημερίδα της Κυβερνήσεως και εις το Επί¬ 
σημον Δελτίον της Εκκλησίας της Ελλάδας «ΕΚΚΛΗΣΙΑ». 

Άρθρον 24 

Εκ της δημοσιεύσεως τσυ παρόντος Κανονισμού δεν 
προκαλείται δαπάνη εις βάρος του προϋπολογισμού του 
Νομικού Προσώπου της Ιερός Μητροπόλεως Φωκίδας, 
κάθε δε μελλοντική δαπάνη θα εγγράφεται εις τον οι- 
κείον προϋπολογισμόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανσυαρίου 2015 
Ο Πρόεδρος 

I Ο Αθηνών ΙΕΡΩΝΥΜΟΣ 
-♦- 

Άριθμ. 52/162 (2) 

Συστάση και λειτουργίας Εκκλησιαστικού Ιδρύματος υπό 
την επωνυμίαν: «ΣΤΕΓΗ ΦΡΟΝΤΊΔΆΣ ΗΛΙΚΙΩΜΕΝΩΝ ΙΕ¬ 
ΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ “ΑΓΙΟΣ ΣΥΜΕΩΝ”». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 29 παραγρ. 2 και 59 παραγρ. 2 του Νόμου 
590/1977 «Περί Καταστατικού Χάρτου της Εκκλησίας της 
Ελλάδος» (Α' 146), όπως τροποποιήθηκαν με το άρθρο 
68 του Ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και 
τους νόμους του Κράτους. 

3. Την υπ’ αριθμ. 6/8.1.2015 απόφασιν και την υπ’ αριθμ. 
7/8.1.2015 Πρότασιν του Μακαριωτάτου Αρχιεπισκόπου 
Αθηνών και πάσης Ελλάδος Ιερωνύμου. 

4. Την από 8.1.2015 Γνωμοδότησιν του Ειδικού Νομικού 
Συμβούλου της Εκκλησίας της Ελλάδος. 

5. Την από 14.1.2015 Απόφασιν της Διαρκσύς Ιερός 
Συνόδου, αποφασίζει: 

Την σύστασιν και λειτουργίαν Εκκλησιαστικού Ιδρύ¬ 
ματος υπό την επωνυμίαν «ΣΤΕΓΗ ΦΡΟΝΤΙΔΑΣ ΗΛΙΚΙ¬ 
ΩΜΕΝΩΝ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ 
ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ “Θ 
ΑΓΙΟΣ ΣΥΜΕΩΝ”», το οποίον θα λειτουργεί σύμφωνα με 
τις διατάξεις του επομένου Κανονισμού: 

ΚΑΝΟΝΙΣΜΟΣ 

Εκκλησιαστικού Ιδρύματος υπό την επωνυμίαν: 
"ΣΤΕΓΗ ΦΡΟΝΤΙΔΑΣ ΗΛΙΚΙΩΜΕΝΩΝ ΙΕΡΟΥ ΝΑΟΥ 
ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ-0 ΑΓΙΟΣ ΣΥΜΕΩΝ". 

ΑΡΘΡΟΝ 1 
Σύσταση 

Στην Ιερά Αρχιεπισκοπή Αθηνών και στην ενσρία του 
Ιερού Ναού Μεταμορφώσεως Σωτήρος Βριλησσίων συ- 

στήνεται Εκκλησιαστικό Ίδρυμα, κατ' εφαρμσγή των 
διατάξεων των άρθρων 29 παρ. 2, 59 παρ. 2 του Κατα¬ 
στατικού Χάρτη της Εκκλησίας της Ελλάδος (Ν. 590/ 
1977), υπό την επωνυμία «ΣΤΕΓΗ ΦΡΟΝΤΙΔΑΣ ΗΛΙΚΙ¬ 
ΩΜΕΝΩΝ ΙΕΡΟΥ ΝΑΟΥ ΜΕΤΑΜΟΡΦΩΣΕΩΣ ΣΩΤΗΡΟΣ 
ΒΡΙΛΗΣΣΙΩΝ ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ - Ο 
ΑΓΙΟΣ ΣΥΜΕΩΝ», το οποίο θα αποτελεί Νομικό Πρόσωπο 
Ιδιωτικού Δικαίου, ως αυτοτελής Υπηρεσία του Νομικού 
Προσώπου του Ιερού Ναού Μεταμορφώσεως Σωτήρος 
Βριλησσίων, ιδίας διαχείρισης και μη κερδοσκοπικού 
χαρακτήρα, θα διέπεται δε από τις διατάξεις του πα¬ 
ρόντος Κανονισμού. 

Έδρα του Ιδρύματος ορίζεται ο Ιερός Ναός Μεταμορ¬ 
φώσεως Σωτήρος Βριλησσίων. 

Το Ίδρυμα έχει κυκλική σφραγίδα ψέρουσα στο κέ¬ 
ντρο παράσταση του Αγίου Συμεών και πέριξ τις λέ¬ 
ξεις «ΣΤΕΓΗ ΦΡΟΝΤΙΔΑΣ ΗΛΙΚΙΩΜΕΝΩΝ ΙΕΡΟΥ ΝΑΟΥ 
ΜΕΤΑΜΟΡΦΩΣΕΩΣ ΣΩΤΗΡΟΣ ΒΡΙΛΗΣΣΙΩΝ ΤΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ - Ο ΑΓΙΟΣ ΣΥΜΕΩΝ» 

ΑΡΘΡΟΝ 2 

Σκοπός του Ιδρύματος 

Σκοπός του Ιδρύματος είναι η παροχή πόσης ψύσεως 
οργανωμένης περιθάλψεως και φροντίδας σε αναξιοπα- 
θούντες ηλικιωμένους και των δύο φύλων, άνω των 70 
ετών, που κατά προτεραιότητα κατοικούν ή διαμένουν 
στην περιφέρεια της ενορίας Μεταμορφώσεως Σωτή¬ 
ρος Βριλησσίων και εφ’ όσον υπάρχει δυνατότητα σε 
περιφέρειες άλλων ενοριών, ολικώς ή μερικώς αυτοε- 
ξυπηρετούμενους ή και κατάκοιτους, καθώς επίσης και 
σε πάσχοντες από ανίατα νσσήματα τα οποία όμως 
δεν δυσχεραίνουν την διαβίωση των υπολοίπων περι- 
θαλπομένων. 

ΑΡΘΡΟΝ 3 
Οργάνωση- Διοίκηση 

1. Το ίδρυμα τελεί υπό την πνευματική και διοικητική 
εποπτεία της Ιερός Αρχιεπισκοπής Αθηνών και διοικεί- 
ται από πενταμελές Διοικητικό Συμβούλιο (Δ.Σ.), που 
απαρτίζεται από: 

α) Τον Μακαριώτατο Αρχιεπίσκοπο Αθηνών και πόσης 
Ελλάδος, ως Πρόεδρο, όπως ορίζεται από το άρθρο 
59 παρ. 2 του Καταστατικού Χάρτη της Εκκλησίας της 
Ελλάδος αναπληρωμένου σε περίπτωση κωλύματος ή 
απουσίας από τον εκάστοτε Πρόεδρο του Εκκλησια¬ 
στικού Συμβουλίου του Ιερού Ναού Μεταμορφώσεως 
Σωτήρος Βριλησσίων και 

β) τα υπόλοιπα 4 μέλη του εκάστοτε Εκκλησιαστικού 
Συμβουλίου. 

Η θητεία των μελών του Δ.Σ. είναι τριετής, δύναται να 
ανανεωθεί και το αξίωμά τους είναι τιμητικό και άμισθο. 

2. Το Δ.Σ. κατά την πρώτη συνεδρίασή του επιλέγει 
μεταξύ των μελών του τον Γραμματέα και τον Ταμία. 

3. Το Δ.Σ. συνέρχεται τακτικά κάθε μήνα και εκτάκτως 
όταν κριθεί αυτό αναγκαίο από τον Πρόεδρο ή ζητηθεί 
εγγράφως από τρία (3) τουλάχιστον μέλη του Δ.Σ. 

4. Στις συνεδριάσεις του Δ.Σ. τηρούνται πρακτικά, στα 
οποία καταχωρίζονται όλες οι αποφάσεις, καθώς και η 
γνώμη των μειοψηφησάντων μελών. Τα πρακτικά ανα¬ 
γιγνώσκονται κατά την επομένη Συνεδρία του Δ.Σ. και 
υπογράφονται απ’ όλα τα μέλη. 

5. Για κάθε θέμα που δεν προβλέπεται στον παρόντα 
Κανονισμό αποφασίζει το Δ.Σ. του Ιδρύματος, η από¬ 


φαση υπσβάλλεται πρσς έγκριση στο Εκκλησιαστικό 
Συμβούλιο και κοινοποιείται στον Μακαριώτατο Αρχιε¬ 
πίσκοπο.Έγκριση του Μητροπολιτικού Συμβουλίου δεν 
απαιτείται εκτός εάν ο νόμος το ορίζει. 

ΑΡΘΡΟΝ 4 

Καθήκοντα Διοικητικού Συμβουλίου 

1. Το Δ.Σ. διοικεί το Ίδρυμα και φροντίζει για την εκ¬ 
πλήρωση των σκοπών του. Διαχειρίζεται τις υποθέσεις 
αυτού, εγκρίνει τον ετήσιο προϋπολογισμό και απολο¬ 
γισμό εσόδων και εξόδων, τους οποίους υποβάλλει για 
έγκριση στο Μητροπολιτικό Συμβούλιο και αποφασίζει 
για κάθε δαπάνη της Στέγης Φροντίδας Ηλικιωμένων. 

2. Προσλαμβάνει με σύμβαση Ιδιωτικσύ Δικαίσυ και 
απολύει το προσωπικό της Στέγης Φροντίδας Ηλικιω¬ 
μένων, αποφασίζει δε την καταβολή εφ’ άπαξ αμοιβής 
για την παροχή υπηρεσιών στο Ίδρυμα και επιλέγει τους 
εθελοντές αυτού. 

3. Προσλαμβάνει Συμβούλους επί ιατρικών, νομικών, οι¬ 
κονομικών και άλλων θεμάτων και αποφασίζει για κάθε 
θέμα που δεν προβλέπεται από τον παρόντα Κανονισμό, 
πάντοτε δε με την έγκριση των Πράξεών του από το 
Μητροπολιτικό Συμβούλιο. 

4. Μεριμνά για την εξεύρεση οικονομικών πόρων και 
την επαύξηση αυτών, καθώς και για την εύρυθμη, ομα¬ 
λή, απρόσκοπτη και αποτελεσματική λειτουργία του 
Ιδρύματος. 

5. Συντάσσει τον Εσωτερικό Κανονισμό λειτουργίας 
της Στέγης Φροντίδας Ηλικιωμένων, που εγκρίνεται από 
το Μητροπολιτικό Συμβούλιο. 

ΑΡΘΡΟΝ 5 

Καθήκοντα του Προέδρου 

1. Ο Πρόεδρος του Δ.Σ. εκπροσωπεί τοΊδρυμα ενώπιον 
κάθε Δικαστικής, Εκκλησιαστικής ή άλλης Αρχής και σε 
όλες τις σχέσεις με άλλα ιδρύματα, οργανισμούς, νομικά 
και φυσικά πρόσωπα. 

Δύναται δε να εκχωρεί το δικαίωμα αυτό κατά πε¬ 
ρίπτωση σε άλλο μέλος του Δ.Σ., κατόπιν αποφάσεως 
του Δ.Σ., γεγονός που αυτοδικαίως θα συμβαίνει και 
στις περιπτώσεις που αναπληρώνεται στα καθήκοντά 
του από τον νόμιμο αναπληρωτή του. 

2. Προσκαλεί το Δ.Σ. σε τακτικές και έκτακτες συνε¬ 
δριάσεις. 

3. Λαμβάνει γνώση της αλληλογραφίας και υπογράφει 
τη σχετική αλληλογραφία. 

4. Μεριμνά για την εφαρμογή των διατάξεων του πα¬ 
ρόντος κανονισμού και των αποφάσεων του Δ.Σ. 

ΑΡΘΡΟΝ 6 

Καθήκοντα του Γραμματέως 

1.0 Γραμματεύς του Δ.Σ. τηρεί βιβλίο Πρωτοκόλλου ει¬ 
σερχομένων και εξερχομένων εγγράφων του Ιδρύματος. 

2. Συντάσσει το πρακτικό των συνεδριάσεων του Δ.Σ. 
και φυλάσσει το βιβλίο των πρακτικών. 

3. Τηρεί το βιβλίο Μητρώου των τροφίμων, το αρχείο 
του Ιδρύματος και φυλάσσει τη σφραγίδα. 

ΑΡΘΡΟΝ 7 

Καθήκοντα του Ταμία 

1. Ο ταμίας εισπράττει τα έσοδα του Ιδρύματος και 
εκδίδει Γραμμάτιο εισπράξεως υπογραφόμενο από τον 
Πρόεδρο και τον Ταμία. 

2. Για κάθε εισφορά σε είδος εκδίδεται απόδειξη πα¬ 
ραλαβής και γίνεται καταχώρηση στα οικεία βιβλία του 
Ιδρύματος. 

3. Ενεργεί τις πληρωμές, αφού εκδοθεί το χρηματι¬ 
κό ένταλμα πληρωμής, το οποίο υπογράφεται από τον 
Πρόεδρο και τον Ταμία. 

4. Τηρεί το βιβλίο του Ταμείου, στο οποίο καταχωρί¬ 
ζονται τα έσοδα και τα έξοδα τα οποία πραγματοποι¬ 
ούνται κατά την χρονική διάρκεια έκαστης οικονομικής 
χρήσεως. 

5. Τηρεί τα διαχειριστικά βιβλία του Ιδρύματος, τα 
οποία φυλάσσει καθώς και τα παραστατικά στοιχεία 
των εισπράξεων και των πληρωμών. 

6. Συντάσσει τον προϋπολογισμό και τον απολογισμό, 
τους οποίους υποβάλλει εγκαίρως προς ψήφιση στο Δ.Σ. 
και στη συνέχεια στο οικείο Μητροπολιτικό Συμβούλιο. 

7. Τα διπλότυπα Γραμματίων Εισπράξεων και Πλη¬ 
ρωμών φέρουν τη θεώρηση της Ιεράς Αρχιεπισκοπής 
Αθηνών. 

ΑΡΘΡΟΝ 8 

Προσωπικό της Στέγης Φροντίδας Ηλικιωμένων 

1. Το προσωπικό του Ιδρύματος διακρίνεται σε τακτικό 
(αμειβόμενο) και εθελοντικό (μη αμειβόμενο). Ο αριθμός 
των οργανικών θέσεων του τακτικού προσωπικού κα¬ 
θορίζεται με απόφαση του Δ.Σ. ώστε να καλύπτονται 
πλήρως οι ανάγκες λειτουργίας του Ιδρύματος. 

2. Για την εύρυθμη, ομαλή και αποτελεσματική λει¬ 
τουργία του Βρεφονηπιακού Σταθμού προσλαμβάνεται 
Διευθυντής ή Διευθύντρια που να διαθέτει τ’ απαραίτη¬ 
τα τυπικά και ουσιαστικά προσόντα ο οποίος/η οποία 
έχει την ευθύνη λειτουργίας του Ιδρύματος, εγκρίνει 
την εισαγωγή ή την αποβολή των περιθαλπομένων, 
παρακολουθεί εκ του σύνεγγυς την σύννομη, εύρυθμη 
και αποδοτική λειτουργία του Ιδρύματος και λαμβάνει 
προς τούτο τα ενδεικνυόμενα μέτρα. 

3. Στο Ίδρυμα προσλαμβάνεται ιατρός (εθελοντής ή 
έμμισθος), ο οποίος επισκέπτεται και παρακολουθεί 
τους τροφίμους τακτικώς ή εκτάκτως σε επείγοντα 
περιστατικά, αποφασίζει για την φαρμακευτική τους 
αγωγή, για την διατροφή τους και συστήνει την νοσο¬ 
κομειακή περίθαλψη. 

4. Το Δ.Σ. δύναται με απόφασή του να προσλάβει 
βοηθητικό ιατρικό προσωπικό και άλλων ειδικοτήτων, 
(εθελοντές ή έμμισθους) όπως φυσικοθεραπευτές, εργα- 
σιοθεραπευτές, οι οποίοι υποβοηθούν στην ανετότερη 
διαβίωση των περιθαλπομένων. 

5. Προσλαμβάνεται επίσης με απόφαση του Δ.Σ. το 
λοιπό αναγκαίο νοσηλευτικό και βοηθητικό Προσωπικό 
που συμβάλλει στην αποδοτική λειτουργία του Ιδρύμα¬ 
τος και τελεί υπό τις υγειονομικές διατάξεις. 

6. Οι αποδοχές του προσωπικού του Ιδρύματος καθο¬ 
ρίζονται ελεύθερα με συμφωνία μεταξύ εργαζομένων 
και εργοδότη, δεν μπορούν όμως να είναι κατώτερες 
του ελαχίστου ημερομισθίου που προβλέπεται από τις 
ισχύουσες κάθε φορά συλλογικές συμβάσεις του Υπουρ¬ 
γείου Εργασίας. 

7. Ααμβανομένου υπ’ όψη του Εκκλησιαστικού χαρα¬ 
κτήρα του Ιδρύματος ελέγχεται η λειτουργία της συ¬ 
μπεριφοράς του προσωπικού του Ιδρύματος, η οποία 
πρέπει να είναι κόσμια, ευπρεπής και με ιδιαίτερα πε¬ 
ρισσεύματα αγάπης, επιείκειας και υπομονής. 


ΑΡΘΡΟΝ 9 

Καθήκοντα Διευθυντού 

1. Ο Διευθυντής του Ιδρύματος εκτελεί πάσας τας 
εντολάς του Δ.Σ. και είναι υπεύθυνος διά την καλή λει¬ 
τουργία του Ιδρύματος. 

2. Ο Διευθυντής εισηγείται άνευ ψήφου θέματα του 
Δ.Σ., παρεκτός και εάν είναι παράλληλα μέλος του Δ.Σ., 
οπότε έχει δικαίωμα ψήφου. Τηρεί το μητρώον των πε- 
ριθαλπομένων, το μητρώον προσωπικού, το αρχείον του 
Ιδρύματος και συντάσσει την ετήσια Έκθεση πεπραγ¬ 
μένων του Ιδρύματος. 

3. Καθορίζει το Πρόγραμμα εργασίας του Προσωπικού 
και παρακολουθεί την καλή εκτέλεση αυτού. 

4. Ελέγχει τις παραβάσεις των καθηκόντων των ερ¬ 
γαζομένων και επιβάλλει την ποινή της προφορικής ή 
εγγράφου επιπλήξεως. Βαρύτερα παραπτώματα αναφέ¬ 
ρει στον Πρόεδρο του Δ.Σ. διά τα περαιτέρω. 

ΑΡΘΡΟΝ 10 

Εισαγωγή και Εγγραφή τροφίμων 

1. Στο Ίδρυμα εισάγονται, κατόπιν αιτήσεώς τους, 
ηλικιωμένα άτομα, εγκαταλελειμμένα ή απροστάτευτα, 
αυτοεξυπηρετούμενα ή μη δυνάμενα να αυτοεξυπηρε- 
τηθούν, άρρενα ή θήλεα, αποδεδειγμένα αναξιοπαθού- 
ντα ή εγκαταλελειμένα, άνω των 70, τα οποία χρήζουν 
φροντίδας και συμπαραστάσεως, την οποία αδυνατούν 
να την προσφέρουν συγγενικά τους πρόσωπα, ύστερα 
από πιστοποίηση της καταστάσεώς τους. 

2. Οι υποψήφιοι προς εισαγωγήν τρόφιμοι, δεν πρέπει 
να πάσχουν από ανίατο ή μεταδοτικό νόσημα ή από 
ψυχικές παθήσεις. Η εισαγωγή στοΊδρυμα πραγματοποι¬ 
είται με απόφαση του Δ.Σ. και σχετικής εγκρίσεως της 
αιτήσεώς του ενδιαφερομένου, κατόπιν αιτιολογημένης 
εισηγήσεως του Διευθυντού, ο οποίος συγκεντρώνει και 
όλα τα απαιτούμενα δικαισλσγητικά. 

3. Δικαιολογητικά εισαγωγής είναι: 

α) Αίτηση εισαγωγής υπογεγραμμένη από τον ίδιο τον 
ενδιαφερόμενο ή σε περίπτωση αδυναμίας του, η οποία 
πιστοποιείται ιατρικά, από τον πλησιέστερο συγγενή 
αυτού ή, σε περίπτωση μη υπάρξεως συγγενών, από την 
κοινωνική λειτουργό της Κοινωνικής Πρόνοιας. 

β) Συγκατάθεση ενός εκ των πλησιεστέρων συγγενών 
του αιτούντος με Υπεύθυνη Δήλωση του Ν. 1599/1986, 
όπως ισχύει κάθε φορά. 

γ) Πιστοποιητικό υγείας από δημόσιο νοσοκομείο ότι 
δεν πάσχει από μολυσματικό, μεταδοτικό ή ψυχικό νό¬ 
σημα. 

δ) Πιστσπσιητικό γεννήσεως ή επικυρωμένη φωτοτυ¬ 
πία της ταυτότητάς του. 

ε) Σύντομο βιογραφικό σημείωμα της οικογενειακής 
καταστάσεώς τσυ ενδιαφερόμενσυ, καθώς και της σι- 
κονομικής του καταστάσεώς, με Υπεύθυνη Δήλωση και 
αντίγραφο των φορολογικών δηλώσεων των τελευταίων 
τριών ετών. 

στ) Ιατρικό ιστορικό από τον προσωπικό ιατρό του 
αιτούντος, στο οποίο θα παρέχονται πληροφορίες για 
την κατάσταση της υγείας του, των φαρμάκων που 
λαμβάνει και όποιες άλλες απαραίτητες, κατά την κρίση 
του, πληροφορίες και θα βεβαιώνεται ότι ο αϊτών δεν 
πάσχει από ψυχοκινητικές διεγέρσεις, καθιστάμενος 
ανήσυχος και ακατάλληλος για συμβίωση. 

ζ) Υπεύθυνη Δήλωση τσυ υπσψηφίου περί απσδσχής 
συνεισφοράς ποσοστού της συντάξεώς του ή μέρους 

των εισοδημάτων του ή ακινήτου περιουσίας του προς 
το Ίδρυμα, στην περίπτωση που ο τρόφιμος έχει τη δυ¬ 
νατότητα αυτή. Το ποσό της συνεισφοράς καθορίζεται 
με απόφαση του Δ.Σ., κατά την έγκριση της αίτησής του 
και αφού συνεκτιμηθούν όλα τα προσωπικά στοιχεία 
του αιτούντος. 

η) Όλα τα προαναφερθέντα έγγραφα φυλάσσονται 
απόρρητα στο φάκελο του τροφίμου, με απόλυτη ευ¬ 
θύνη του Διευθυντού και χρησιμοποιούνται αυστηρά για 
τις ανάγκες του Ιδρύματος. 

ΑΡΘΡΟΝ 11 
Περιουσία - Πόροι 

Πόροι του Ιδρύματος είναι: 

1. Η ετήσια επιχορήγηση του Ιερού Ναού. 

2. Τα νοσήλεια από τα Ασφαλιστικά Ταμεία και Ορ¬ 
γανισμούς, στα οποία οι τρόφιμοι του Ιδρύματος είναι 
ασφαλισμένοι. 

3. Οι δωρεές, κληροδοσίες ή κληρονομιές υπέρ του 
Ιδρύματος. 

4. Οι συντάξεις των περιθαλπομένων. 

5. Οι επιχορηγήσεις από την Περιφερειακή ή την Το¬ 
πική Αυτοδιοίκηση, Οργανισμών και άλλα νομικά πρό¬ 
σωπα Δημοσίου ή Ιδιωτικού Δικαίου και άλλες εισφορές 
φυσικών ή νομικών προσώπων. 

6. Οι τόκοι εκ των καταθέσεων του Ιδρύματος. 

7. Κάθε έσοδο προερχόμενο από νόμιμη πηγή. 

8. Όλα τα ανωτέρω έσοδα κατατίθενται σε τραπεζικό 
λογαριασμό στο όνομα του ανωτέρω εκκλησιαστικού 
Ιδρύματος. 

9. Ο Πρόεδρος υπογράφει τα σχετικά έγγραφα για 
ανάληψη χρημάτων, τις εκδιδόμενες τραπεζικές επι¬ 
ταγές κ.τ.λ. 

ΑΡΘΡΟΝ 12 
Τηρούμενα βιβλία 

ΤοΊδρυμα έχει αυτοτελή διαχείριση, τηρεί δε τα εξής 
βιβλία θεωρημένα από την Ιερά Αρχιεπισκοπή Αθηνών, 
α) Βιβλίο Ταμείου εσόδων και εξόδων 
β) Διπλότυπα Γραμμάτια Εισπράξεως 
γ) Διπλότυπα Εντάλματα πληρωμών 
δ) Βιβλίον Αφίερωμάτων-Τιμαλφών 
ε) Βιβλίον Κτηματολογίου 
στ) Βιβλίον Πρακτικών Συνεδριάσεων του Δ.Σ. 
ζ) Βιβλίο Πρωτοκόλλον εισερχομένων και εξερχομένων 
εγγράφων 

η) Βιβλίο Μητρώου περιθαλπομένων στο οποίο θα 
περιέχονται τα παρακάτω στοιχεία του τροφίμου: βιο- 
γραφίκό, ιστορικό υγείας, περιουσιακά στοιχεία, οικο¬ 
γενειακή κατάσταση, κληρονόμοι, διαθήκες, διευθύνσεις 
εγγυτέρων συγγενών, ταμείο αοφαλίσεως, αποδεικτικά 
συντάξεως, βιβλιάριο ασθενείας, τραπέζης, κλειδιά, πλη¬ 
ρεξούσια, δικηγόροι. (Τα ως άνω φυλάσσονται απόρρητα 
στον προσωπικό φάκελο ενός εκάστου τροφίμου και 
προορίζονται αυστηρά και μόνον για τις ανάγκες του 
Ιδρύματος και την επίτευξη της αποστολής του). 


θ) Βιβλίο Υλικού και Αποθήκης. 

ι) Βιβλίο Μητρώου προσωπικού τηρούμενο κατά κα¬ 
τηγορία προσωπικού με κάθε στοιχείο και μεταβολή. 

Κατά την κρίση του Δ.Σ. μερικά από τα βιβλία αυτά 
μπορούν να παραλείπονται και άλλα να προστίθενται. 

ΑΡΘΡΟΝ 13 
Δωρητές- ευεργέτες 

Το Δ.Σ. μπορεί με απόφασή του να ανακηρύξει Δω¬ 
ρητές και Ευεργέτες είτε εν ζωή είτε μετά θάνατον. 

ΑΡΘΡΟΝ 14 

Ειδικές διατάξεις- Κατάργηση του Ιδρύματος 

ΤοΊδρυμα καταργείται με απόφαση της Διαρκούς 
Ιερός Συνόδου κατόπιν αιτιολογημένης απόφασης του 
Δ.Σ. αυτού, η οποία εγκρίνεται από το Μητροπολιτικό 
Συμβούλιο, όταν δεν εκπληρώνει τις εκκλησιολογικές 
προϋποθέσεις και την αποστολή του, όταν παρεκκλίνει 
του σκοπού του ή καταστεί ανέφικτη η λειτουργία του. 
Σε κάθε περίπτωση κατάργησης του Ιδρύματος κάθε 
κινητό ή ακίνητο περιουσιακό στοιχείο αυτού ανήκει 
στο Νομικό Πρόσωπο του Ιερού Ναού Μεταμορφώσεως 
Βριλησσίων. 

ΑΡΘΡΟΝ 15 

Τροποποίηση Κανονισμού 

Ο παρών Κανονισμός μπορεί να τροποποιηθεί από τη 
Δ.Ι.Σ. με αιτιολογημένη απόφαση του Δ.Σ. εγκεκριμένη 
από το Μητροπολιτικό Συμβούλιο. Η τροποποίηση αυτή 
υπόκειται στις ίδιες διατυπώσεις δημοσίευσης όπως και 
ο παρών Κανονισμός. 

ΑΡΘΡΟΝ 16 
Ισχύς του Κανονισμού 

Η ισχύς του παρόντος Κανονισμού αρχίζει από την δη¬ 
μοσίευσή του στην Εφημερίδα της Κυβερνήσεως και στο 
Επίσημο Δελτίο της Εκκλησίας της Ελλάδος «Εκκλησία». 

ΑΡΘΡΟΝ 17 
Κάλυψη δαπάνης 

Η σύστασις Ιδρύματος δια του παρόντος Κανονισμού 
του μέλλοντος να λειτουργήσει Μονάδα φροντίδας 
ηλικιωμένων, ουδεμίαν δαπάνην προκαλεί εις βάρος 
του προϋπολογισμού της Ενορίας Μεταμορφώσεως Σω- 
τήρος Βριλησσίων Ιερός Αρχιεπισκοπής Αθηνών, πλην 
της ετήσιας επιχορηγήσεως κατ’ άρθρον 12, η οποία 
εξαρτάται από την έκδοση επόμενων αποφάσεων εγ¬ 
γραφής πιστώσεων εις τον προϋπολογισμό της ενορίας, 
η δε δαπάνη μισθοδοσίας του μελλοντικού εμμίσθου 
προσωπικού θα προέλθει και θα προσδιορισθεί υπό των 
κανονιστικών πράξεων της διαδικασίας προσλήψεως 
του αναγκαίου προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουαρίου 2015 

Ο Πρόεδρος 
1- Ο Αθηνών ΙΕΡΩΝΥΜΟΣ 



3412 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή αό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.; 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1.9ΐ’) 


Ηλεκτρονική Διεύθυνση: ίι((ρ://νννννν.6(.9·' - β-πιοΜ: νν6ΐ)πΐ38ΐ6Γ.6(@6(.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 02002311702150008 * 














































































